Il-Partit Nazzjonalista jesprimi t-tħassib tiegħu dwar il-proċess li bih miexi l-iżvilupp tal- tal-gass. Il-fatt li l-Gvern Laburista ma ppreżenta ebda studji ta' vijabilità dwar l-għażla li għamel għall-ġenerazzjoni żejda tal-elettriku f'pajjiżna, l-għaġla li bih miexi mingħajr ma jsiru l-istudji neċessarji, kif ukoll il-faqar ta' studji ambjentali b'mod partikolari fejn jidħlu r-riskji, qed joħolqu tħassib serju fuq il-kompetenza tal-awtoritajiet Maltin f'dan is-settur tant importanti. Minkejja n-nuqqas ta' informazzjoni li teżisti u minkejja r-riskji kbar li dan il-proġett ħa joħloq għar-residenti u l-faċilitajiet strategiċi kollha madwar il-bajja ta' Marsaxlokk, liema riskji għadhom lanqas biss ġew indirizzati, il-Gvern Laburista diġà għandu qbil ma' konsorzju biex jibni din il-faċilità u joperaha għal 18-il sena sħaħ. Il-Partit Nazzjonalista jħeġġeġ lill-Gvern sabiex jieqaf juża l-partiġjaniżmu politiku fejn tidħol is-saħħa tan-nies u jikkonsidra b'serjetà dak li kellu xi jgħid l-espert Olandiż b'aktar minn 40 sena esperjenza fis-settur, il-Prof Hans Pasman, dwar il- li sar mill-Gvern bħala parti mill- (EIA). Il-Prof Pasman u esperti tekniċi oħra bħall-Inġ Arthur Ciantar, li qegħdin jitkellmu f'isem il-Kunsilli Lokali ta' Marsaxlokk u Birżebbuġa, tkellmu b'mod ċar li r-rapport dwar ir-riskji mhuwiex eżawrenti u li jeħtieġ li jkun hemm studji aktar dettaljati sabiex wieħed ikun f'pożizzjoni aħjar li jiddeċiedi jekk għandux jinħareġ il-permess meħtieġ jew le. Il-Prof Pasman qal ċar u tond li wieħed irid joqgħod attent ħafna kemm jagħmel ħażna ta' LNG ġewwa port ristrett bħalma hu dak ta' Marsaxlokk. Hu qal li mhuwiex ideali li jkollok ħażna ta' 140,000 metru kubu ta' gass ħdejn l-akbar f'pajjiżna. Wieħed ma jridx jinsa li qabel l-elezzjoni, Joseph Muscat kien stqarr li l-ħażna tal-gass kellha tkun ta' 60,000 metru kubu. Il-Partit Laburista kien stqarr li l-Partit Nazzjonalista kien żbaljat meta qal li din il-figura ma kinitx realistika. Issa jidher ċar min kien qed iqarraq qabel l-elezzjoni! Il-Prof Pasman qal ukoll li l-aħjar għażla biex jitħaddem bil-gass hi dik li jinbena bejn Malta u Sqallija, li jiżgura livell ta' riskju ferm aktar baxx, jew ħażna fuq vapur 'il barra mill-port. Hans Pasman stqarr li hu prużuntuż li wieħed jassumi li bis-sistema ta' ħażna kif proposta mill-Gvern mhux se jkun hemm effetti fuq l-inħawi abitati, kif qed jingħad fir-rapport li ħejja l-Gvern. Dan qalu fid-dawl tal-fatt li ma sarx marittimu u li t-trasferiment tal-gass minn fuq il-vapur tal-ħażna tal-gass għal ġor- fil- mhix soluzzjoni komuni għall-ħażna. Il-Partit Nazzjonalista jtenni li f'pajjiżna jeżisti kunsens dwar id-direzzjoni politika li jibda jiġi ġġenerat l-elettriku bil-gass, u li pajjiżna għandu jaħdem biex jiżviluppa l-aktar soluzzjonijiet biex ikollna l-orħos prezzijiet possibbli għall-ġenerazzjoni tad-dawl u l-ilma. Fl-istess waqt, irridu niżguraw li dan isir b'mod li ma jpoġġix perikli bla bżonn fuq il-komunitajiet li jgħixu viċin il- u fuq l-ekonomija tagħna. Il-fatt li l- tal-gass u l-faċilitajiet għall-ħażna tal-gass kif proposti mhumiex kumplimentari biswit xulxin jista' jipperikola l-ġenerazzjoni tal-elettriku u jagħmel ħsara irreparabbli lil pajjiżna. Għaldaqstant il-Partit Nazzjonalista jappella lill-Gvern sabiex imur għall-għażla ppreferuta minn 91% tan-nies ta' Marsaxlokk u Birżebbuġa, li meta ġew mistoqsijin, stqarru li jemmnu li l-gass għandu jiġi maħżun barra mill-port. B'din id-deċiżjoni biss jista' jiġi żgurat is-serħan il-moħħ u s-sigurtà tar-residenti tan-naħa t'isfel ta' Malta, kif ukoll is-sigurtà tal-provvista għall-pajjiż kollha kemm hu. Uffiċċju Informazzjoni Partit Nazzjonalista
Il-proċess li bih miexi l-iżvilupp tal-power station tal-gass ma joffri ebda serħan il-moħħ